Diari Oficial de la Generalitat Valenciana


Sumari del DOGV 9499, del 28-12-2022 (2022/12426)

DECRET 228/2022, de 23 de desembre, del Consell, pel qual s'amplia l'oferta d'ocupació pública de personal docent no universitari dependent de la Conselleria d'Educació, Cultura i Esport de la Generalitat Valenciana per a l'any 2022, pel que fa als processos d'estabilització previstos en la Llei 20/2021, de 28 de desembre, de mesures urgents per a la reducció de la temporalitat en l'ocupació pública, aprovada pel Decret 70/2022, de 27 de maig.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2022/12/23/228/dof/vci/html**

### Dades del document

Número de DOGV
:   9499

Data del DOGV
:   28-12-2022

Secció del DOGV
:   I. DISPOSICIONS GENERALS

Número del document
:   2022/12426


Data del document
:   23-12-2022

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * legislació
    * concurs administratiu

DECRET 228/2022, de 23 de desembre, del Consell, pel qual s'amplia l'oferta d'ocupació pública de personal docent no universitari dependent de la Conselleria d'Educació, Cultura i Esport de la Generalitat Valenciana per a l'any 2022, pel que fa als processos d'estabilització previstos en la Llei 20/2021, de 28 de desembre, de mesures urgents per a la reducció de la temporalitat en l'ocupació pública, aprovada pel Decret 70/2022, de 27 de maig. [2022/12996]  
  
  
Pel Decret 70/2022, de 27 de maig, del Consell (DOGV 9351), es va aprovar l'oferta d'ocupació pública de personal docent no universitari dependent de la Conselleria d'Educació, Cultura i Esport, de la Generalitat Valenciana per a l'any 2022, pel que fa als processos d'estabilització previstos en la Llei 20/2021, de 28 de desembre, de mesures urgents per a la reducció de la temporalitat en l'ocupació pública.  
  
No obstant això, hi ha determinades places que compleixen tots els requisits de la legislació bàsica estatal, però que no s'han inclòs en l'oferta d'ocupació pública ja aprovada pel Consell.  
D'acord amb això, a proposta de la consellera d'Educació, Cultura i Esport, prèvia negociació amb els sindicats de l'ensenyament representats en la Mesa Sectorial, amb l'informe favorable per la Conselleria d'Hisenda i Model Econòmic i prèvia deliberació del Consell, en la reunió del dia 23 de desembre de 2022,  
  
  
DECRETE  
  
Article únic  
Ampliar l'oferta d'ocupació aprovada pel Decret 70/2022, de 27 de maig, del Consell, i afegir a les 1.597 places previstes en l'article 2.2, per a cobrir pel sistema de concurs oposició, 5 places dotades pressupostàriament, distribuïdes de la següent manera:  
  
COS Nombre de places  
PROFESSORS I PROFESSORES D'ESCOLES OFICIALS D'IDIOMES 1  
PROFESSORS I PROFESSORES DE MÚSICA I ARTS ESCÈNIQUES 1  
PROFESSORS I PROFESSORES D'ARTS PLÀSTIQUES I DISSENY 3  
TOTAL 5  
  
  
  
DISPOSICIÓ FINAL  
  
Es faculta la persona titular de la conselleria competent en matèria d'educació per a desplegar i executar aquest decret, que entrarà en vigor l'endemà de la publicació en el Diari Oficial de la Generalitat Valenciana.  
  
València, 23 de desembre de 2022  
  
El president de la Generalitat,  
XIMO PUIG I FERRER  
  
La consellera d'Educació, Cultura i Esport,  
RAQUEL TAMARIT IRANZO


Còpia Permalink ELI